Diari Oficial de la Generalitat Valenciana


Sumari del DOGV 6968, del 19-02-2013 (2013/1343)

Aprovació de las bases particulars i del concurs del programa per al desenrotllament de l'actuació integrada de la UE Rincón de Bonanza del PGMOU.
--------------------------------------------------------------------------------------------------------------------------------------------------

### Dades del document

Número de DOGV
:   6968

Data del DOGV
:   19-02-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/1343


Data del document
:   05-02-2013

Organisme emissor
:   Ajuntament d'Orihuela

Tipus de document
:   Anunci

Descriptors 

:   * Orihuela
    * contracte administratiu

Aprovació de las bases particulars i del concurs del programa per al desenrotllament de l'actuació integrada de la UE Rincón de Bonanza del PGMOU. [2013/1343]  
El Ple de l'Ajuntament, en la sessió del dia 21 de desembre de 2012, va adoptar, entre altres, l'acord següent:  
[?]  
Segon. Planejament 10/2012. Informació pública del programa per al desenrotllament de l'actuació integrada de la unitat d'execució Rincón de Bonanza, del Pla General Municipal d'Ordenació Urbana (PGMOU) d'Orihuela.  
Primer. Iniciar el procediment, per mitjà de gestió indirecta, per al desenrotllament del Programa d'Actuació Urbanística Integrada del la Unitat d'Execució de Raiguero de Bonanza del PGMOU d'Orihuela, d'acord amb les bases generals establides en l'annex II del Reglament d'Ordenació i Gestió Territorial i Urbanística (ROGTU).  
  
Segon. Aprovar les bases particulars per a la programació de l'actuació urbanística integrada de la unitat d'execució Rincón de Bonanza del PGMOU d'Orihuela, que figuren com a annex I a este acord.  
  
Tercer. Ordenar la publicació del corresponent anunci de concurs per a la selecció d'agent urbanitzador en el Diari Oficial de la Unió Europea, en el Diari Oficial de la Comunitat Valenciana i en un diari no oficial d'àmplia difusió a Orihuela.  
  
Bases particulars reguladores per a la gestió indirecta del programa per al desenrotllament de la unitat d'actuació integrada de la unitat d'execució única de la pedania Rincón de Bonanza del Pla General d'Ordenació Urbana (PGOU) d'Orihuela  
De conformitat amb el que establix l'article 131 de la Llei 16/2005, Urbanística Valenciana (LUV), i l'article 287 del Reglament d'Ordenació i Gestió Territorial i Urbanística (ROGTU), aprovat pel Decret 67/2006, de 12 de maig, adaptat al Decret 36/2007, del Consell de la Generalitat Valenciana, i a fi de regular les qüestions jurídiques, econòmiques i administratives que afecten tant el procediment d'adjudicació com el desplegament i execució del programa d'actuació integrada, per gestió indirecta, del sector delimitat com a unitat d'actuació integrada pel PGOU d'Orihuela, al sòl urbà de la pedania de Rincón de Bonanza d'Orihuela.  
Primera. Objecte del concurs  
Este document té com a objecte la programació d'una actuació integrada que comprén la totalitat dels terrenys inclosos en l'àmbit de la memòria de sol·licitud de programació de l'actuació integrada del sector de la unitat d'execució delimitada pel PGOU d'Orihuela, al sòl urbà de Rincón de Bonanza, i en vista del que establix l'article 130.6 de la LUV, només als efectes de possibilitar la iniciació de la tramitació d'un programa d'actuació integrada en règim de gestió indirecta.  
  
Es tracta, doncs, de programar un àmbit de sòl ja classificat en el PGOU com a urbà, amb una ordenació detallada aprovada per un acord plenari que va aprovar el PGOU d'Orihuela, document refós aprovat definitivament per la Comissió Territorial d'Urbanisme d'Alacant en la sessió de 25 de juliol de 1990, i que té una superfície de 30.070,90 m².  
  
En conseqüència, la finalitat d'este document és definir el marc jurídic i administratiu que ha de regir la programació dels terrenys esmentats i la seua subjecció a un règim de gestió indirecta per mitjà de la selecció d'un agent urbanitzador, determinant els objectius que perseguix la programació del sector i les implicacions territorials, urbanístiques i de domini que se'n deriven, tant per a la propietat afectada com per a l'Administració actuant.  
Estes bases particulars s'han d'interpretar de conformitat amb el que disposa la Llei 16/2005, de la Generalitat Valenciana, Urbanística Valenciana (LUV), l'article 286 del Reglament d'Ordenació Gestió Territorial i Urbanística (ROGTU), aprovat pel Decret 67/2006, de 19 de maig, del Consell, i les bases generals contingudes en l'annex II del reglament esmentat, amb caràcter subsidiari a les presents.  
  
Segona. Àmbit d'estes bases  
Per mitjà de concurs, l'adjudicació del qual es regula a partir d'estes bases particulars, es pretén la programació, gestió i execució d'una actuació urbanitzadora a l'àmbit delimitat mitjançant els punts següents:  
  
Pel nord: sòl urbà de Rincón de Bonanza i sòl urbà Pla Parcial Raiguero de Bonanza.  
Pel sud: carretera travessia (antiga N-340).  
Per l'est: sòl urbà Pla Parcial Raiguero de Bonanza.  
Per l'oest: sòl urbà de Rincón de Bonanza.  
El sòl sobre el qual es pretén actuar està classificat com a urbà pel Pla General d'Ordenació Urbana d'Orihuela, aprovat definitivament per la Comissió Territorial d'Urbanisme d'Alacant en la sessió de 25 de juliol de 1990 i per una resolució del conseller de 27 de juliol de 1994.  
  
En l'annex número 1 a estes bases s'adjunta una fitxa de planejament i gestió i un plànol de localització i delimitació perimetral de l'àmbit assenyalat.  
Tercera. Necessitats i objectius que cal satisfer amb el programa d'actuació integrada. Criteris i objectius referents a l'ordenació de l'àmbit  
El desenrotllament de l'actuació integrada de l'àmbit descrit té com a funció completar-ne la incorporació a l'estructura general del territori d'este municipi, que és un sector parcialment urbanitzat a hores d'ara, amb habitatges existents compatibles amb l'ordenació i amb la seua edificabilitat patrimonialitzada, ja que tots estos van obtindre llicència d'obra i ocupació.  
Igualment l'actuació permetrà l'execució de dotacions amb una àmplia zona verda i esportiva, situades al barri de Rincón de Bonanza. La seua reparcel·lació compensarà els habitatges i negocis que han de desaparéixer, els quals estan hui ubicats en una zona verda i un vial que estan per completar, és a dir, fora d'ordenació.  
A estos efectes, les principals característiques i objectius que ha de preveure el programa d'actuació integrada i la seua proposta de planejament seran les següents:  
- Com a condicions específiques de connexió i integració del sector, s'establixen les següents:  
Prescripcions que cal respectar en la redacció del projecte d'urbanització. Unitat d'execució de sòl urbà, delimitat pel PGOU a Rincón de Bonanza.  
A més del que indiquen els articles 152 i següents de la LUV, el projecte d'urbanització haurà de complir el següent:  
- En relació amb les vies, el dimensionament dels ferms s'ajustarà al que s'ha indicat en la norma 7.8-H.T de l'Orde 3460/2003, del Ministeri de Foment, i en relació amb els materials al que assenyala el PG-3 i les normes UNE pel que fa als assajos d'estos. En qualsevol cas, la grossària mínima de l'aglomerat asfàltic de la capa de trànsit serà de 5 cm.  
  
- Les vies de la urbanització compliran el que assenyala l'Orde de 9 de juny de 2004, de la Generalitat Valenciana, sobre accessibilitat en el medi urbà.  
- PPTG de les canonades de sanejament de poblacions. OM 15 de setembre de 1986.  
- PPTG de les canonades d'abastament d'aigua potable. OM 28 de juliol de 1974.  
- Reglament electrotècnic de baixa tensió aprovat pel Reial Decret 842/2002 i instruccions complementàries.  
- Reial Decret 1890/2008, Reglament d'eficiència energètica i les seues instruccions tècniques complementàries EA-01 a EA-07.  
- Reial Decret 223/2008, de 15 de febrer, Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09.  
  
- Norma tècnica per a les instal·lacions de mitjana i baixa tensió. Orde de la Conselleria d'Indústria Comerç i Turisme de la Generalitat Valenciana.  
- En relació amb l'electricitat haurà de justificar la disponibilitat de subministrament per part de l'empresa elèctrica.  
- Normes particulars de l'empresa subministradora d'energia elèctrica.  
- L'enllumenat públic no produirà contaminació lumínica.  
- En relació amb les aigües residuals, haurà d'obtindre l'autorització de l'Entitat Pública de Sanejament d'Aigües Residuals de la Comunitat Valenciana (EPSAR) per a la connexió al sistema de clavegueram públic.  
La connexió de la xarxa municipal de sanejament es farà al punt indicat per Aquagest Levante, SA. A priori, no es justifica la necessitat d'instal·lar una estació de bombament d'aigües residuals.  
La xarxa de col·lectors de clavegueram serà coherent amb allò que ja existix al barri de Rincón de Bonanza, complementant i millorant-ho amb allò que ha previst l'Ajuntament d'Orihuela per a les pedanies, a este efecte.  
La xarxa interior de sanejament es farà amb una canonada de PVC. Els pous seran de 1.200 mm de diàmetre com a mínim, o amb els acords exigibles per la concessionària Aguagest Levante, SA, del servici.  
- En relació a la xarxa d'aigua potable es realitzaria un depòsit d'aigua potable de capacitat suficient per a l'augment previst del màxim de 84 habitatges i dotacions, si s'estima insuficient el subministrament directe, amb l'empresa subministradora.  
La xarxa existent haurà de substituir-se per una altra en fosa dúctil, com la nova xarxa.  
La xarxa interior d'aigua potable serà mallada.  
- S'haurien de substituir els trams de xarxa interior de secció insuficient, si no es troba una altra solució adequada. El diàmetre mínim serà de 100 mm.  
Es preveuran les canalitzacions o direccionalitat necessàries per a l'evacuació de les aigües pluvials, d'acord amb els Servicis Tècnics de l'Ajuntament d'Orihuela.  
- La col·locació de contenidors de residus sòlids urbans a raó d'1 per cada 40-50 vivendes.  
- El reg de les zones verdes estarà regulat per mitjà d'un programador.  
Haurà de preveure les connexions entre el sector i la xarxa general de telecomunicacions existent.  
En tot cas, el programa haurà de contindre les previsions necessàries per a complir els següents objectius mínims, establits amb caràcter general per l'article 124 de la Llei Urbanística Valenciana:  
  
a) Gestionar la transformació jurídica de les finques afectades pel programa.  
b) Urbanitzar completament la unitat d'execució amb subjecció a les previsions temporals i econòmiques del programa.  
c) Connectar i integrar adequadament la urbanització amb les xarxes d'infraestructures, d'energia, comunicacions i servicis públics existents.  
d) Suplementar les infraestructures i espais públics o reserves dotacionals en allò que calga per a no minvar ni desequilibrar els nivells de qualitat, quantitat o capacitat de servici existents i exigibles reglamentàriament, coneixent la superfície de dotacions previstes a este efecte pel PGOU a la unitat d'execució, superant els estàndards exigibles.  
  
e) Obtindre els sòls dotacionals públics de l'àmbit de l'actuació, o adscrits a esta, a favor de l'Administració gratuïtament.  
f) Ordenar el repartiment equitatiu de les càrregues i beneficis de l'actuació entre els afectats.  
g) Establir terminis, per a edificar els solars resultants de l'actuació urbanitzadora, d'acord amb les condicions actuals existents, o si més no la conclusió de les obres d'urbanització.  
Quarta. Criteris i objectius urbanístics i territorials de les propostes de planejament  
- L'actuació urbanitzadora ha d'orientar-se a desenrotllar l'ordenació detallada prevista en el planejament aprovat pel PGOU d'Orihuela.  
  
Quinta. Prescripcions tècniques que, amb caràcter mínim, hauran de respectar-se en la redacció dels documents de planejament i gestió  
  
El programa haurà de considerar, com a mínim, els documents assenyalats en l'article 125 de la LUV i els seus concordants del ROGTU.   
  
Al seu torn, l'alternativa tècnica contindrà la documentació assenyalada en l'article 126 de la LUV i els seus concordants del ROGTU.   
La proposició juridicoeconòmica haurà de contindre documentació suficient per a definir, amb precisió, els requisits previstos en l'article 127 de la Llei Urbanística Valenciana i en els articles 302 i següents del ROGTU. La documentació esmentada detallarà amb claredat el conjunt de magnituds econòmiques del programa, amb especial referència a les diferents partides de gastos i costos que han de sufragar els propietaris i al coeficient de canvi que es propose per als propietaris que retribuïsquen amb sòl la tasca de l'urbanitzador. En tot cas, s'haurà de garantir l'accés dels propietaris a tota informació que resulte rellevant per a la defensa dels seus interessos, d'acord amb el que, a este efecte, disposa la normativa aplicable.  
Es tindrà en compte especialment el que establix l'article 28 de la LUV, en relació amb l'existència d'edificacions consolidades existents dins de l'àmbit de l'actuació, respecte a la proposta d'ordenança reguladora del cànon d'urbanització que haja de tramitar-se juntament amb el programa als efectes oportuns.  
Sexta. Sobre la possibilitat de presentar variants  
No s'admetrà la possibilitat de presentar variants a l'alternativa tècnica formulada sobre l'àmbit projectat, ja que està definida l'ordenació detallada en el PGOU d'Orihuela amb precisió.   
Sèptima. Prescripcions tècniques particulars del projecte d'urbanització  
El projecte d'urbanització haurà d'ajustar-se a les previsions de les ordenances del PGOU i al contingut de les normes municipals per a l'execució d'obres d'urbanització i la resta de normatives tècniques sectorials aprovades després de les normes esmentades. S'adjunta com a annex el plec de prescripcions tècniques, que, en tot cas, haurà de respectar el projecte d'urbanització, fins ara subministrades per l'Ajuntament d'Orihuela.  
Octava. Estimació dels terminis de desplegament i execució del programa d'actuació integrada  
Els terminis per al desplegament i execució de programa d'actuació integrada s'ajustaran al que establix l'article 332 del Reglament d'Ordenació i Gestió Territorial i Urbanística. Les pròrrogues i suspensions s'ajustaran al que disposa la legislació de contractes de les administracions públiques.  
Respecte de les conseqüències de l'incompliment dels terminis establits per al desplegament i execució del programa, caldrà ajustar-se al que disposen l'article 143 de la LUV, els articles 336 i següents del ROGTU i la legislació aplicable en matèria de contractes de les administracions públiques.  
Novena. Informe del Consell del Territori i el Paisatge  
Atés que l'àmbit de l'actuació no supera les 50 hectàrees, no és preceptiu sol·licitar un informe, no vinculant, al Consell del Territori i el Paisatge, de conformitat amb el que disposa l'incís final de l'article 136.4 de la LUV.  
I a més és un sòl urbà previst pel PGOU amb ordenació detallada i quantificat per este.  
Deu. Previsió relativa al preu de licitació i a les garanties que han prestar els licitadors i l'adjudicatari  
D'acord amb la documentació que consta en l'expedient i amb els informes tècnics realitzats dels quals es deduïx la necessitat de precisar les condicions de connexió del sector, s'estima en 895.975 € (huit-cents noranta-cinc mil nou-cents setanta-cinc euros) el pressupost de licitació de l'obra d'urbanització.  
A l'efecte de complir el que establix l'article 140.1 de la LUV, es considera, amb caràcter d'aproximació, que les càrregues del programa podran ascendir a la quantitat de 1.274.385 € (un milió dos-cents setanta-quatre mil tres-cents huitanta-cinc euros), incloent-hi en esta xifra tots els conceptes de càrregues d'urbanització descrits en l'article 168 de la LUV. Es reitera la inclusió de les càrregues de l'apartat 1.e de l'article esmentat, corresponents a taxes, als organismes oportuns; per això la garantia provisional que han de constituir els participants en el procés de licitació es fixa en la quantitat de 25.487,70 € (vint-i-cinc mil quatre-cents huitanta-set euros i setanta cèntims), quantitat que suposa el 2% de l'estimada com a import de les càrregues del programa. No s'inclouen les indemnitzacions sobre les prioritats i negocis preexistents que han de desaparéixer, en esta xifra.  
De la mateixa manera i en relació amb el que disposa l'article 140.3 de la LUV, es fixa l'import de la garantia definitiva que ha de prestar, en el seu moment, l'adjudicatari del concurs, equivalent al 5% de les càrregues d'urbanització en funció del pressupost definitiu de càrregues d'urbanització, que no podrà superar el màxim establit en estes bases.  
Les quantitats anteriors porten l'IVA inclòs aplicable en cada concepte, en este moment del 21% vigent des de l'1 de setembre de 2012.  
  
Les indemnitzacions es calcularan a part, d'acord amb la llei, seran suportades per tots els propietaris del sector, proporcionalment amb els seus percentatges de propietat, i no seran objecte de beneficis, gastos, etc., per part de l'urbanitzador, i estaran exemptes d'IVA.   
Onze. Model de proposició que han de presentar els interessats  
En el seu moment, les proposicions per a prendre part en els concursos hauran de ser redactades en idioma espanyol i es presentaran en tres sobres tancats, adjuntant-hi una instància que podrà ajustar-se al model establit en l'annex número 2 d'estes bases.  
Dotze. Contingut de la proposició que han de presentar els interessats  
La proposició que han de presentar els interessats en la licitació del programa d'actuació integrada estarà composta per tres tipus de documents, el contingut dels quals serà, com a mínim, el següent:  
Sobre A, de documentació administrativa. Acreditació de condicions per a participar en el concurs.  
En el sobre, que es presentarà tancat i segellat de conformitat amb el que disposa l'article 300.1 del ROGTU, figurarà:  
Acreditació de condicions per a participar en el concurs per al desenrotllament de l'actuació integrada del sector delimitat per la unitat d'execució delimitada pel PGOU d'Orihuela al sòl urbà de Rincón de Bonanza d'Orihuela.  
1. S'hi incorporaran els documents següents:  
a) Els que acrediten la personalitat jurídica de l'aspirant i, si és procedent, la seua representació.  
b) Els documents que acrediten els requisits de solvència tècnica i professional, econòmica i financera, d'acord amb els exigits per les bases particulars reguladores del concurs.  
c) Declaració responsable de no estar sotmés a cap de les prohibicions per a contractar establides per la legislació reguladora de la contractació administrativa, incloent-hi expressament la circumstància d'estar al corrent en el compliment de les obligacions tributàries i amb la Seguretat Social imposades per les disposicions vigents, i de no haver participat en la redacció, investigació o desenrotllament de l'ordenació sobre la qual se sustenta l'actuació.  
d) Resguard acreditatiu de la garantia provisional.  
e) Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, puguen sorgir durant el procediment d'adjudicació i durant el desplegament i execució del programa d'actuació integrada, amb la renúncia expressa, si pertoca, al fur jurisdiccional estranger que poguera correspondre-li.  
f) Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4 de la LUV. A estos efectes, la llista de titulars i domicilis fiscals serà facilitat per esta corporació a tot aquell que, una vegada iniciat el període de licitació, manifeste per escrit davant d'este Ajuntament la seua intenció de formular una proposició per a obtindre l'adjudicació de la condició d'agent urbanitzador.  
En tot cas, amb caràcter previ a la formalització del contracte administratiu, l'Ajuntament requerirà a l'adjudicatari proposat la justificació documental íntegra d'estos aspectes.  
2. En referència a l'article 133.2 de la LUV, cada concursant no podrà presentar més d'una proposició. Tampoc podrà subscriure cap proposta en unió temporal amb altres si ho ha fet individualment o figura en més d'una agrupació. L'incompliment d'estes normes comportarà la no-admissió de totes les propostes de programa presentades per este.   
S'hi s'incorporaran els documents següents:  
Sobre B, d'alternativa tècnica.  
Es presentarà d'acord amb el que establix l'article 300.3 del ROGTU i s'acompanyarà del seu contingut en suport informàtic. Contindrà tres còpies de la documentació que la integra. L'alternativa tècnica estarà integrada, com a mínim, pels projectes descrits en la base quinta.  
  
Sobre C, de proposició juridicoeconòmica.  
En el sobre figurarà: acreditació de condicions per a participar en el concurs per al desenrotllament de l'actuació integrada del sector delimitat per la unitat d'execució delimitada pel PGOU d'Orihuela al sòl urbà de Rincón de Bonanza d'Orihuela.  
El model d'instància inclosa en el sobre serà el previst en l'annex número 3.  
La proposició juridicoeconòmica, que es presentarà en una plica tancada, en virtut del que establix l'article 300.2 del ROGTU, haurà d'incloure necessàriament la documentació relativa als aspectes següents:  
  
a) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució, que es concretaran, segons l'article 302.1 del ROGTU, en els continguts següents:  
1. Expressió de les magnituds urbanístiques rellevants establides pel planejament que incidisquen en la determinació dels drets d'adjudicació, com ara dimensions de parcel·la mínima de resultat, aprofitament subjectiu i superfície mínima de terreny d'origen necessaris per a resultar adjudicatari de parcel·la resultant o de quota indivisa.  
  
2. Import global de les càrregues d'urbanització i del coeficient de canvi.  
3. Informació sobre la possibilitat d'optar per la modalitat de retribució en diners, i mode, condicions i termini per a l'exercici d'eixa opció de retribució.  
4. Estimació preliminar de la repercussió unitària per metre quadrat dels gastos variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.  
b) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb qui tinga un contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies de l'urbanitzador esmentat, en ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques resultants que s'adjudiquen després de la reparcel·lació.  
c) Full resum de les dades econòmiques rellevants segons el model que s'acompanya com a annex número 4.  
d) La documentació necessària per a determinar amb claredat les magnituds econòmiques del programa, diferenciant els aspectes següents:  
a) Pressupost de licitació de l'obra d'urbanització: amb l'abast que disposa l'article 168.1.a i b, de la LUV.  
b) Cost de projectes: cost de redacció i direcció dels projectes tècnics, especificant cada projecte, a què es referix l'article 168.1.c de la LUV.  
c) Gastos de gestió: gastos de gestió de l'urbanitzador, calculades en un percentatge del que represente la suma de les partides corresponents a conceptes anteriors.  
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10 %.  
e) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes expressats anteriorment.  
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la modalitat de retribució esmentada.  
g) Preu del sòl als efectes de canvi: preu del sòl al qual, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb estos l'urbanitzador.  
h) Finançament: condicions de finançament oferides per l'urbanitzador per al pagament de les quotes d'urbanització a aquells propietaris que s'hi acullen i, si pertoca, suportats per una entitat financera registrada degudament.  
Tretze. Termini i lloc per a la presentació de les proposicions  
El termini per a la presentació de proposicions màxim serà de tres mesos des de la remissió de l'anunci de concurs al Diari Oficial de la Unió Europea, la data exacta del qual s'indicarà en l'esmentat anunci del concurs, que haurà de publicar-se en el Diari Oficial de la Unió Europea, en el Diari Oficial de la Comunitat Valenciana i al tauler d'anuncis de l'Ajuntament, de conformitat amb el que disposen els articles 132 i 133.3 de la LUV i 291 del ROGTU.  
Els documents comprensius de les sol·licituds hauran de presentar-se en el Registre General de l'Ajuntament d'Orihuela, siti a la plaça del Marqués d'Arneva, número 1, 03889 Orihuela (Alacant).  
Catorze. Documentació acreditativa del compliment dels criteris de solvència econòmica i financera, tècnica i professional exigibles als concursants  
1. Criteris per a l'avaluació de la solvència econòmica i financera  
  
La solvència econòmica i financera dels aspirants a agent urbanitzador podrà ser justificada per un o més dels mitjans següents:  
  
a) Informe d'institucions financeres o, si és procedent, justificant de l'existència d'un assegurança d'indemnització per riscos professionals.  
b) Si es tracta de persones jurídiques, presentació dels comptes anuals o d'un extracte d'estos, en el cas que la publicació d'estos siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si pertoca, sobre el volum de negocis relacionat amb el desenrotllament i la promoció d'actuacions semblants que són objecte de concurs, corresponent com a màxim als tres últims exercicis.  
La justificació de la solvència econòmica i financera de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs hauran de basar-se en els mateixos requisits de solvència, com a mínim, d'un dels seus membres.  
2. Criteris per a l'avaluació de la solvència tècnica i professional  
La justificació de la solvència tècnica i professional de l'urbanitzador s'acreditarà per un o més dels mitjans següents:  
a) Presentació d'una relació dels programes d'actuació integrada promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que participarà en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els últims anys.  
e) Declaració del material, instal·lacions i equip tècnic de que dispose l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desplegament i execució del programa d'actuació integrada, incloent-hi els mitjans d'estudi i investigació de què es dispose.  
  
g) Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada.  
Quinze. Criteris objectius d'adjudicació del programa d'actuació integrada i valoració de l'alternativa tècnica  
El programa objecte del concurs que es regula per mitjà d'estes bases ha de comprendre una alternativa tècnica dirigida al desenrotllament de l'ordenació detallada aprovada o una altra variació que es formule en virtut del que disposen estes bases.   
Per tot això, i d'acord amb el que disposa l'article 312.2.c del ROGTU, en relació amb el que establix el número 3 del mateix article, es decidix que la puntuació de l'alternativa tècnica representarà el 40% del total de la valoració del concurs, i la puntuació de la proposició juridicoeconòmica arribarà al 60% restant.  
  
D'acord amb el que exposa i amb el que establix l'article 312.5 del ROGTU, els elements susceptibles de valoració de l'alternativa tècnica, que podran arribar en conjunt a un màxim de 40 punts, entenent-se que, pel fet de disposar d'una ordenació detallada definida en el PGOU d'Orihuela, es troba en la situació de conformitat amb l'article 135.3 de la Llei Urbanística Valenciana, s'avaluaran d'acord amb els criteris de puntuació i la importància relativa de les alternatives tècniques que no vagen acompanyades de planejament urbanístic. Els criteris seran els següents:  
a) La connexió adequada a les obres d'urbanització de l'actuació al seu entorn. Este criteri representarà un 30% de la valoració de l'alternativa tècnica, per això podrà arribar a un màxim de 12 punts. El criteri de puntuació màxima, per este concepte, serà la coincidència absoluta amb l'ordenació municipal existent per a la unitat d'execució en el PGOU d'Orihuela.  
b) La qualitat tècnica de les solucions i dels materials proposats per a la urbanització. Este criteri representarà un 30% de la valoració de l'alternativa tècnica, amb un màxim de 12 punts. El criteri de puntuació màxima, per este concepte, serà la coincidència absoluta amb les exigències del plec particular de condicions establides per l'Ajuntament d'Orihuela, inclòs en estes bases.  
c) Nombre, disseny, ubicació i qualitat dels habitatges sotmesos a algun règim de protecció que es comprometa a promoure l'urbanitzador. Este criteri representarà un 5%, amb un màxim de 2 punts.  
  
d) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge. Este criteri suposarà un 5 per cent del valor total de l'alternativa tècnica, per això podrà arribar a un màxim de 2 punts.  
  
e) Termini d'execució del programa d'actuació integrada. Representarà un 15% del valor total de l'alternativa tècnica, per això podrà arribar a un màxim de 6 punts.  
f) Compromís d'edificació simultània a la urbanització dels solars resultants de l'actuació per damunt d'un mínim legalment exigible. Este criteri representarà un 5% del valor de l'alternativa tècnica, per això el màxim al qual podrà arribar seran 2 punts.  
g) Compromisos addicionals assumits voluntàriament i a càrrec seu per l'urbanitzador. En el nostre cas concret, completar el 100% de la zona verda, en un termini màxim de tres mesos, des de l'acta d'inici de les obres. Este criteri representarà el 5% de l'alternativa tècnica, per això podrà arribar a un màxim de 2 punts, amb un termini de tres mesos, com a criteri de puntuació màxima oferida.  
h) Mitjans per al control de cada una de les prestacions que constituïxen l'objecte del programa. Representaran en conjunt un 5% de la puntuació total de l'alternativa tècnica, per això es podrà arribar a un màxim de 2 punts.  
Deixant al marge els criteris la valoració dels quals ve definida, de manera precisa, pel ROGTU i que, per tant, no necessiten una motivació, les opcions seleccionades per a concretar la puntuació assignada als restants criteris estan motivades per la importància que s'atorga a la integració en l'entorn, per les dimensions de l'àmbit, que aconsella prestar una atenció especial a la qualitat de les solucions proposades per a la urbanització i per les característiques del futur assentament, dirigit a un ús residencial. Alhora, es considera que l'obligació de respectar les fites orogràfiques i arbòries existents limita la necessitat d'inversions en programes de restauració paisatgística, mentre que resulten de major rellevància per al municipi els criteris relatius a terminis, a compromisos addicionals i a mitjans de control.  
Setze. Criteris objectius d'adjudicació del programa d'actuació integrada i valoració de la proposició juridicoeconòmica  
Els elements susceptibles de valoració de la proposició juridicoeconòmica que, tal com s'ha assenyalat, podran arribar en conjunt a un màxim de 60 punts, s'avaluaran d'acord amb els criteris següents:  
  
De conformitat amb l'article 135.4 de la Llei Urbanística Valenciana, els criteris de puntuació de les proposicions juridicoeconòmiques i la seua importància relativa seran els següents:  
a) Menor import de la càrrega urbanística respecte de referències de quadres de preus de pràctica usual de les càrregues d'urbanització, expressat en euros per metre quadrat d'edificabilitat. Este criteri representarà un 25% de la valoració de la proposició juridicoeconòmica, per això arribarà a un màxim de 15 punts la proposició de menor import. Qualsevol altra proposició es valora per la fórmula:  
  
 menor càrrega urbanística  
15 p. x -------------------------------------  
 càrrega urbanística de la proposició  
  
b) La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els quals no tinga contracte suficient. Este criteri representarà un 20% de la valoració de la proposició juridicoeconòmica, per això arribarà a un màxim de 12 punts la millor valoració dels terrenys en el coeficient de canvi. Qualsevol altra proposició es valorarà per la fórmula:  
  
  
coeficient de canvi de la proposició  
12 p. x ------------------------------------------------------------------  
major coeficient de canvi  
  
c) Major proporció de terrenys propis o associats que hagen de quedar afectes, amb garantia real inscrita en el Registre de la Propietat, al compliment de les obligacions especials d'edificació derivades de l'aprovació del programa representarà un 5% de la valoració de la proposició juridicoeconòmica, per això arribarà a un màxim de 30 punts la major proporció de terrenys propis afectats com a garantia real, inscrita en el Registre de la Propietat. Es valorarà per la fórmula:  
  
  
proposició terrenys propis en garantia  
30 p. x ------------------------------------------------------------------  
major proporció de terrenys propis en garantia  
  
d) Compromisos financers per a l'execució de les obligacions complementàries assumides voluntàriament i a costa seua per l'urbanitzador. Este criteri suposarà un 5% del valor total de la proposició juridicoeconòmica, per això arribarà a un màxim de 3 punts la millor oferta de compromisos financers. Es valorarà per la fórmula:   
  
  
proposició (?) compromís financer  
3 p. x ---------------------------------------------------  
millor (?) compromís financer  
  
Finalment, s'ha atorgat la puntuació mitjana que permet el reglament al capítol relatiu als compromisos financers per a l'execució d'obligacions complementàries.  
  
Dèsset. Puntuació mínima que hauran de superar les alternatives tècniques   
En compliment del que disposa l'apartat k del número 1 de l'article 286 del Reglament d'Ordenació i Gestió Territorial i Urbanística, es fixa en 25 punts sobre 40 punts el mínim que han de superar les alternatives tècniques perquè puguen ser sotmeses a valoració les proposicions juridicoeconòmiques que les desenrotllen, que per a ser tinguda en consideració hauran de tindre una puntuació mínima de 50 punts en la seua proposició juridicoeconòmica.   
Díhuit. Adjudicació connexa o condicionada  
En principi no es preveu la necessitat de produir-se una eventual adjudicació condicionada a la realització efectiva de determinacions pròpies d'altres actuacions urbanístiques. Si es considera necessari en l'elaboració de les alternatives, es procedirà d'acord amb el que disposa l'article 139 de la LUV.  
  
Dènou. Naturalesa del contracte i prerrogatives de l'administració i caràcter jurisdiccional  
El contracte que han de subscriure l'adjudicatari del concurs i l'Ajuntament tindrà caràcter d'administratiu especial, d'acord amb el que disposa la legislació de contractes de les administracions públiques.  
En tot cas, l'Ajuntament tindrà les prerrogatives que li reconeix la legislació de contractes de les administracions públiques i, com a mínim, les d'interpretar els contractes administratius, resoldre els dubtes que n'oferisca el compliment, modificar els termes de l'adjudicació per causes imprevistes o no previstes en les bases i que siguen d'interés públic, acordar-ne la resolució i determinar els efectes d'esta, de conformitat amb les causes, procediment i efectes i establits en la Llei Urbanística Valenciana i en el Reglament d'Ordenació i Gestió Territorial i Urbanística.  
Serà competent l'orde jurisdiccional contenciós administratiu per a conéixer de les qüestions que puguen suscitar-se en la preparació, resolució i execució del contracte entre l'Ajuntament i l'urbanitzador.  
  
L'expedient queda a disposició de qui vullga examinar-lo, a l'Àrea d'Urbanisme de l'Ajuntament d'Orihuela, siti a la plaça del Carmen, número 4, telèfon 719 507 037, de 08.00 a 10.30 hores. També es pot examinar a través de la pàgina web .   
Amb data 5 de febrer de 2013, ha sigut remés al Diari Oficial de la Unió Europea, i finalitzarà el termini de presentació de proposicions el dia 6 de maig de 2013, a les 14.00 hores.  
  
Orihuela, 5 de febrer de 2013.- L'alcalde president: Monserrate Guillén Sáez.